ด้วยศูนย์พัฒนาเด็กเล็กอบต.บางปะหัน  จะเิปิดรับสมัครเด็กเล็ก  โดยทำการคัดเลือกให้เข้าเรียนในศูนย์พัฒนาเด็กเล็กองค์การบริหารส่วนตำบลบางปะหัน ประจำปีการศึกษา 2554
     **1.  คุณสมบัติ**
             1.1 เด็กที่สมัครต้องมีภูมิลำเนาอยู่ในเขตองค์การบริหารส่วนตำบลบางปะหันไม่น้อยกว่า  6 เดือน
             1.2 เด็กที่สมัครต้องมีอายุครบ 3 ปีบริบูรณ์ นับถึงวันที่ 16 พฤษภาคม 2554
(เด็กเกิดระหว่างวันที่ 17 พฤษภาคม 2551 ถึงวันที่ 18 พฤษภาคม 2554)
             1.3 เด็กที่สมัครต้องเป็นเด็กที่มีสุขภาพแข็งแรง  ไม่เป็นโรคติดต่อร้ายแรง  หรือโรคอื่นๆ ที่จะทำให้เป็นอุปสรรคต่อการเรียน
      **2. จำนวนเด็กที่รับสมัคร  จำนวน 40 คน
       3. หลักฐานและเอกสารที่จะต้องนำมาในวันสมัคร**3.1  ใบสมัครของศูนย์พัฒนาเด็กฯ ที่กรอกข้อความสมบูรณ์แล้ว
              3.2  สำเนาทะเบียนบ้าน (ฉบับจริง)  พร้อมสำเนา จำนวน  1  ชุด
              3.3  สูติบัตร (ฉบับจริง) พร้อมสำเนา  จำนวน 1  ชุด
              3.4  ต้องนำเด็กมาแสดงตัวในวันยื่นใบสมัคร
              3.5  สมุดบันทึกสุขภาพหรือใบรับรองแพทย์
      **4. วัน เวลา สถานที่รับสมัครและสัมภาษณ์**              4.1  ใบสมัคร  ติดต่อขอรับได้ที่ศูนย์พัฒนาเด็กเล็ก อบต.บางปะหัน ตั้งแต่วันที่ 19 เมษายน 2554  ถึงวันที่ 12 พฤษภาคม 2554  ในวันและเวลาราชการ
              4.2  กำหนดการรับสมัครและสัมภาษณ์ วันที่ 19 เมษายน 2554 ถึงวันที่ 12 พฤษภาคม 2554  ช่วงเช้าเวลา 09.00 น. - 11.30 น.  ช่วงบ่าย เวลา  13.00 น. - 16.00 น.  ณ  ศูนย์พัฒนาเด็กเล็ก อบต.บางปะหัน  หมู่ที่ 1  ตำบลบางปะหัน อำเภอบางปะหัน จังหวัดพระนครศรีอยุธยา
     **5.  กำหนดวันเรียน**
                - เรัียนวันจันทร์  - วันศุกร์
                - เวลาเข้าเรียน  08.00 น.  - 15.00 น.
       **6.  อุปกรณ์การเรียน  ศูนย์พัฒนาเด็กเล็กอบต.บางปะหัน  จัดหาให้ตลอดปีการศึกษา**      **7.  เครื่องใช้สำหรับเด็ก**
               7.1  เครื่องใช้ส่วนตัว เช่น แปรงสีฟัน  แก้วน้ำ  สบู่  หวี  แป้ง  ผู้ปกครองเตรียมมาให้เด็กตั้งแต่วันเปิดเรียนวันแรก
               7.2  เครื่องใช้งานอื่นๆ  ประกอบด้วย  ผ้าปูที่นอน  หมอน  ปลอกหมอน  ผ้าขนหนู  ผ้ากันเปื้อน  ถุงย่าม  ผู้ปกครองเตรียมมาให้เด็ก  ตั้งแต่วันเปิดภาคเรียนวันแรก
      **8.  อาหารสำหรับเด็ก  ศูนย์พัฒนาเด็กเล็กฯ  จัดเตรียมอาหารให้  3  เวลา  ดังนี้**
                -  เวลา  10.00 น.  อาหารเสริม
                -  เวลา  11.00 น.  อาหารกลางวัน
                -  เวลา  14.00 น.  อาหารว่าง
      **9.  การรักษาความปลอดภัยแก่นักเรียน**
                9.1  ผู้ปกครองที่จะมาขอรับตัวนักเรียนต้องแสดงบัตรซึ่งทางศูนย์พัฒนาเด็กเล็กออกให้สำหรับรับตัวนักเรียน  แก่เจ้าหน้าที่ศูนย์พัฒนาเด็กเล็กฯทุกครั้ง  มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กฯโดยเด็ดขาด
                9.2  การมารับและส่งนักเรียน  ผู้ปกครองจะต้องไม่นำเด็กมาส่งให้เจ้าหน้าที่ศูนย์พัฒนาเด็กเล็กฯ  ก่อนเวลา 07.30 น.  ให้มารับกลับเวลา  15.00 น.  และไม่ช้ากว่า  17.00 น.  ทั้งนี้ ศูนย์พัฒนาเด็กเล็กฯไม่ประสงค์ให้เด็กอยู่ที่ศูนยฯ  โดยไม่มีผู้ดูแล  เว้นแต่มีความจำเป็น  ซึ่งต้องขออนุญาตต่อหัวหน้าศูนย์พัฒนาเด็กเล็กฯในแต่ละครั้ง
                9.3  ในกรณีที่เด็กหยุดเรียนด้วยประการใดก็ตาม  ผู้ปกครองจะต้องแจ้งให้ทางศูนย์พัฒนาเด็กเล็กฯทราบเป็นลายลักษณ์อักษร  หรือทางโทรศัพท์
                9.4  ห้ามนักเรียนนำเครื่องมือเครื่องใช้ที่อาจเกิดอันตรายมาที่ศูนย์พัฒนาเด็กเล็กฯโดยเด็ดขาด
                9.5  ห้ามนักเรียนสวมหรือนำเครื่องประดับ  ของเล่นที่มีราคาแพงมาที่ศูนย์พัฒนาเด็กเล็กฯหากฝ่าฝืนและเกิดการสูญหาย  ทางศูนย์พัฒนาเด็กเล็กจะไม่รับผิดชอบใดๆ ทั้งสิ้น
                9.6  หากผู้ปกครองมีปัญหาใด ๆ เกี่ยวกับนักเรียนโปรดติดต่อกับเจ้าหน้าที่ศูนย์พัฒนาเด็กเล็กฯ โดยตรงถ้ามีการนัดหมายล่วงหน้าก็จะทำให้สะดวกยิ่งขึ้น

                ประกาศ  ณ วันที่   29   เดือน  มีนาคม    พ.ศ  2554

                                                นายราชิต    อาจประสม
                                               (นายราชิต   อาจประสม)
                                     ปลัดองค์การบริหารส่วนตำบลบางปะหัน
                  รักษาราชการแทนหัวหน้าศูนย์พัฒนาเด็กเล็กองค์การบริหารส่วนตำบลบางปะหัน